Úrad vlády SR						 Na rokovanie vlády SR
Sekcia hospodárskej politiky					 dňa  19.3.2003
									 k číslu: 1241/2003
									 k bodu: 17

S t a n o v i s k o

k Návrhu na zrušenie bodu B.3 uznesenia vlády SR č. 146 zo dňa 13. februára 2002 k návrhu plánu obmien a zámien komodít hmotných rezerv na rok 2002

I.

	Návrh predkladá predseda poverený riadením Správy štátnych hmotných rezerv SR z vlastnej iniciatívy.

	Úloha v bode B.3 uznesenia vlády SR č. 146 z 13.2.2002, ukladajúca predkladateľovi tohto návrhu predložiť (do 31.1.2003) na schválenie vláde SR Návrh plánu obmien a zámien komodít hmotných rezerv na rok 2003, sa stala neaktuálna  keď v súlade so zákonom NR SR č. 169 z 5.4.2001, ktorý novelizoval zákon NR SR č. 82/1994 o štátnych hmotných rezervách, vláda SR  v bode B.4 svojho uznesenia  č. 824 zo 17.7.2002 uložila predkladateľovi priebežne polročne aktualizovať a objektivizovať Plán obmien a zámien komodít hmotných rezerv na roky 2003 a 2004 (ďalej len „plán“).

Horeuvedená úloha je preto  navrhnutá na zrušenie v časti A predloženého návrhu uznesenia vlády SR. Zároveň v ukladacej B časti návrhu uznesenia sú navrhované body  B.1, B.2, ktoré ukladajú predkladateľovi schvaľovať aktualizovaný a objektivizovaný plán  a  o  realizácii obmien a zámien komodít predkladať polročne komplexnú správu vláde SR do konca mesiaca po ukončení polroku.

II.

	V medzirezortnom pripomienkovom konaní od 17 oslovených subjektov boli vznesené 4 obyčajné pripomienky. Predkladateľ ich akceptoval, z nich 3 boli zapracované do textu a k pripomienke MP SR bola daná vysvetľujúca informácia.

III.

	Odporúčame vláde SR predložený návrh uznesenia vlády SR schváliť.

Bratislava 17.3.2003